b'\n_START_ARTICLE_\nDonja Stubica\n_START_SECTION_\nLega\n_START_PARAGRAPH_\nNaselje le\xc5\xbei pod severnimi pobo\xc4\x8dji Medvednice  na nadmorski vi\xc5\xa1ini 190 m v bli\xc5\xbeini Gornje Stubice in je od Zagreba oddaljeno 59 km.\n_START_SECTION_\nZgodovina\n_START_PARAGRAPH_\nKraj se v starih listinah prvi\xc4\x8d omenja kot castellum Also Ztwbyeza v listini s katero ga hrva\xc5\xa1ko-ogrski kralj Andrej II. \xc3\x81rp\xc3\xa1dovic leta 1229 vra\xc4\x8da zagreb\xc5\xa1kemu \xc5\xbeupanu Vratislavu. V srednjem veku je bil na podro\xc4\x8dju dana\xc5\xa1njega naselja zgrajen grad. \xc5\xbdupa na podro\xc4\x8dju dana\xc5\xa1nje Donje Stubice s posestvi je verjetno obstajala \xc5\xbee v 14. stoletju, kar naj bi potrjevali kasnej\xc5\xa1i uradni pregledi listin, ki sta jih zahtevala tedanji lastnik posestva Lovro T\xc3\xb3th in njegova rojakinja Ana Banfy. Leta 1439 je s poroko Dore T\xc3\xb3th z Andrijo Henningom pre\xc5\xa1lo lastni\xc5\xa1tvo vse do leta 1507 v last dru\xc5\xbeine Henning. V 16. stoletju se je zamenjalo ve\xc4\x8d drugih lastnikov, nato pa so ga Habsbur\xc5\xbeani delili kot nagrado voja\xc5\xa1kim poveljnikom Ivanu Kacijanaru, Jerolimu Jasku in Luki Sz\xc3\xa9kelyju. V prvi polovici 16. stoletja se je pod gradom v Stubici oblikoval trg Donja Stubica (optidum sub castello Also Zthwbycza). Leta 1551 so potomci dru\xc5\xbeine Frankopani-Henning pri\xc5\xa1li do lastni\xc5\xa1tva susegradsko-stubi\xc5\xa1kega posestva, s tem pa tudi do lastni\xc5\xa1tva Donje Stubice. Po smrti Andrije Heninnga Tauffenbacha leta 1563 in prehoda dela njegovega posestva v lastni\xc5\xa1tvo plemi\xc4\x8da Ferenca Tahyja je na tem podro\xc4\x8dju v letih 1572-1573 pri\xc4\x8del kme\xc4\x8dki upor pod vodstvom Matije Gubca. Po kme\xc4\x8dkem uporu je grajska posest razpadla na ve\xc4\x8d manj\xc5\xa1ih, proti koncu 17. stoletja pa je bilo donjestubi\xc5\xa1ko posestvo razdeljeno med ve\xc4\x8d plemi\xc5\xa1kih dru\xc5\xbein. Proti koncu 18. stoletja pa je bil zapu\xc5\xa1\xc4\x8den stubi\xc5\xa1ki grad poru\xc5\xa1en._NEWLINE_V drugi polovici 18. stoletja Donja Stubica postane sede\xc5\xbe okrajnega sodi\xc5\xa1\xc4\x8da Zagreb\xc5\xa1ke \xc5\xbeupanjie. Do takrat je v kraju \xc5\xbee stala gotska \xc5\xbeupnijska cerkev Presvetog Trojstva zgrajena v 15. stoletju, barokizirana v 18. stoletju ter obnovljena in raz\xc5\xa1irjena leta 1881 v klasicisti\xc4\x8dnem slogu. V cerkvi je bila vzidana renesan\xc4\x8dna nagrobna plo\xc5\xa1\xc4\x8da z reliefno podobo Ferenca Tahyja, ki je umrl leta 1573, plo\xc5\xa1\xc4\x8da pa je sedaj v muzeju kme\xc4\x8dkih uporov v Gornji Stubici. Poleg cerkve je v Donji Stubici ena od najlep\xc5\xa1ih zgradb zgradba Fellerjeva lekarna, katere fasada je bogato okra\xc5\xa1ena. Farmacevt Eugen Viktor Feller je leta 1901 postavil zgradbo za tovarno v kateri _NEWLINE_je izdelovali v tistem \xc4\x8dasu zelo poznan lekarni\xc5\xa1ki proizvod Elsa fluid in si z njim ustvaril veliko bogastvo. V bli\xc5\xbeini se ob cesti iz Donje proti Gornji Stubici nahaja dvorec Stubi\xc4\x8dki Golubovec, okoli katerega se razprostira 21,5 ha velik park, ki je bil leta 1992 za\xc5\xa1\xc4\x8diten z zakonom o za\xc5\xa1\xc4\x8diti narave kot spomenik parkovne arhitekture.'